Diari Oficial de la Generalitat Valenciana


Sumari del DOGV 10592, del 28-02-2025 (2025/2431)

ACORD de 30 de gener de 2025, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d’Àngel Frías Rodríguez.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10694

Data del DOGV
:   28-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2431

CVE
:   JQUP-I-7145-3229

Data del document
:   30-01-2025

Organisme emissor
:   Conselleria d'Hisenda i Economia

Tipus de document
:   Acord

Número d'expedient: ABI 201/2024.

Causant: Àngel Frías Rodríguez.

DNI: \*\*\*\*033\*\*.

Lloc i data de la defunció: Benidorm, 27 d'abril de 2015.

Últim domicili: Benidorm (Alacant).

*Antecedents de fet*

La Conselleria d'Hisenda i Economia ha tingut coneixement mitjançant comunicació de la Delegació d'Economia i Hisenda a Alacant del Ministeri d'Hisenda, de data 4 de març de 2024, registre d'entrada número 1065, de la defunció d’Àngel Frías Rodríguez, en estat civil solter.

En la documentació aportada figuren: certificat d'empadronament de l’Ajuntament de Benidorm on consta que va estar empadronat, documentació del Jutjat de Primera Instància número 2 de Benidorm, relativa al procediment Juí Verbal 972/2020 i una altra documentació registral.

Esta direcció general sol·licita certificat de defunció, així com certificat d'actes d'última voluntat on consta que el causant no va atorgar testament.

De les actuacions prèvies resulta que no consta l'existència de persones amb dret a heretar i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.

Així, en l'exercici de les competències que m'atribuïx l'article 13 del Decret 195/2024, de 23 de desembre, del Consell, d'aprovació del Reglament orgànic i funcional de la Conselleria d'Hisenda i Economia i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques,

ACORDE

*Primer*

Incoar el procediment de declaració de la Generalitat com a hereua abintestada d'Àngel Frías Rodríguez, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i a la resta d'arxius públics, la informació sobre la persona causant i sobre els béns i drets dels quals és titular que considere necessària per a una millor instrucció de l'expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar-hi al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 30 de gener de 2025

Antonio Joaquín Woodward Poch

Director general de Patrimoni